6. ΒΑΣΙΛΙΚΟΝ ΔΙΑΤΑΓΜΑ της 4/25 Σεπτ. 1956 (ΦΕΚ Α΄213) Περί αναπροσαρμογής δικαστικών και πειθαρχικών χρηματικών ποινών, προβλεπομένων υπό διατάξεων αστυνομίας και διοικήσεως της Εμπορικής Ναυτιλίας. Έχοντες υπ’ όψιν: α)Τας διατάξεις του άρθρου μόνου του Α.Ν. 1070/1949 «περί αναπροσαρμογής των υπό των κειμένων διατάξεων περί αστυνομίας και διοικήσεως της Εμπορικής Ναυτιλίας προβλεπομένων δικαστικών και πειθαρχικών ποινών». β)Τας διατάξεις του άρθρου 5 του κωδικοποιημένου Νόμ. 499/1947 «περί πειθαρχικής εξουσίας των Προϊσταμένων των Λιμενικών Αρχών» (Β.Δ. 9.6. 1948). γ)Την υπ’ αριθ. 448/1956 γνωμοδότησιν του Συμβουλίου της Επικρατείας, προτάσει των Ημετέρων επί των Οικονομικών, επί της Δικαιοσύνης και επί της Εμπορικής Ναυτιλίας Υπουργών, απεφασίσαμεν και διατάσσομεν: Άρθρ.1.-Τα ποσά των πειθαρχικών χρηματικών κυρώσεων (προστίμων), τα προβλεπόμενα υπό διατάξεων αστυνομίας και διοικήσεως της Εμπορικής Ναυτιλίας, εκδοθεισών μέχρι 31 Δεκ. 1941, νοούνται εις δραχμάς σημερινάς, ήτοι τοιαύτας νέας εκδόσεως του Νόμ. 2824/1954 «περί τραπεζογραμματίων νέας εκδόσεως κλπ.». Άρθρ.2.-Τα εις τα άρθρ. 2 και 4 του κωδικοποιημένου Νόμ. 499/1947 «περί πειθαρχικής εξουσίας των προϊσταμένων των Λιμενικών Αρχών» (Β.Δ. 9.6.1948) αναγραφόμενα ποσά εκ δραχ. 300.000 και 100.000 αναπροσαρμοζόμενα αυξάνονται αντιστοίχως εις 900 και 300 δραχμάς σημερινάς, ήτοι δραχμάς νέας εκδόσεως του Ν. 2824/1954 «περί τραπεζογραμματίων νέας εκδόσεως κλπ.». Άρθρ.3.-Ως κατώτατα και ανώτατα όρια των δικαστικών χρηματικών ποινών, των προβλεπομένων υπό διατάξεων αναφερομένων εις την αστυνομίαν της Εμπορικής Ναυτιλίας και την διοίκησιν της Εμπορικής Ναυτιλίας εν γένει ισχύουν τα εν άρθρ. 57 του Ποινικού Κώδικος οριζόμενα. Άρθρ.4.-Καταργείται το από 22 Νοεμ. 1949 Β.Δ/μα «περί αναπροσαρμογής των υπό των κειμένων διατάξεων περί αστυνομίας και διοικήσεως της Εμπορικής Ναυτιλίας προβλεπομένων δικαστικών και πειθαρχικών χρηματικών ποινών». Εις τους αυτούς ως άνω Υπουργούς ανατίθεμεν την δημοσίευσιν και εκτέλεσιν του παρόντος. 